Alaquàs publica les bases per al V Certamen Nacional de Teatre ESCENALAQUÀS
10/01/2017

# Alaquàs publica les bases per al V Certamen Nacional de Teatre ESCENALAQUÀS

*   10/01/2017
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=15950

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15950%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20publica%20les%20bases%20per%20al%20V%20Certamen%20Nacional%20de%20Teatre%20ESCENALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15950/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/15950/10012017grupo_copia_Form_4.jpg)](https://www.alaquas.org/ficheros/documentos/2017/2/15950/10012017grupo_copia_Form_10.jpg "<a href='https://www.alaquas.org/ficheros/documentos/2017/2/15950/10012017grupo_copia_Form_10.jpg' target=_blank><i class='fa fa-external-link' aria-hidden='true'></i>.Alaquàs publica les bases per al V Certamen Nacional de Teatre ESCENALAQUÀS</a>")

L'Ajuntament d'Alaquàs i Carabau Teatre posen en marxa un any més aquest certamen de referència en l'àmbit teatral que tindrà lloc els dies 29 i 30 de juny i l'1 de juliol al Castell. Els grups interessats podran presentar la seua candidatura fins el 5 de febrer

Alaquàs ha publicat les bases del V Certamen Nacional de Teatre EscenAlaquàs que se celebra a la localitat i que organitza cada any la companyia Carabau Teatre i l'Ajuntament d'Alaquàs. Una iniciativa que amb el pas del temps s'ha convertit en un certamen de referència tant a nivell autonòmic com a nivell nacional a través de la qual s'ofereix la possibilitat de mostrar muntatges teatrals de qualitat artística notable en un lloc molt especial com és el claustre del Castell d'Alaquàs.

L'èxit assolit en anteriors edicions ha fet possible la posada en marxa d'una nova edició a través de la qual s'associe el nom d'Alaquàs amb la difusió cultural i teatral. L'Ajuntament d'Alaquàs continuarà sufragant les despeses del certamen juntament amb la Diputació de València.

Els grups interessats a presentar la seua candidatura tenen de temps fins al 5 de febrer i en poden fer la inscripció via Internet a escenalaquas@gmail.com com a opció preferent o si no es pogués realitzar a través d'aquest mitjà, es manté la possibilitat de remetre la documentació per correu ordinari al Departament de Cultural de l'Ajuntament d'Alaquàs.

El jurat seleccionarà d'entre les obres inscrites les tres finalistes que es representaran els dies 29 i 30 de juny i 1 de juliol de 2017. L'organització comunicarà a tots els grups inscrits el resultat de les seues deliberacions i als grups escollits durant la primera setmana de juny.

**ESCENALAQUÀS** va sorgir l'any 2013 amb vocació de mostrar tendències actuals del panorama teatral pretenent connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va començar una campanya de promoció del certamen que va aconseguir un gran èxit de convocatòria i a la qual es van presentar destacades companyies de tot el país.

**Carabau Teatre** va nàixer l'any 2007 amb l'objectiu de produir i distribuir espectacles teatrals a nivell nacional. Des de llavors, la companyia ha participat en nombrosos certàmens nacionals i internacionals de teatre i ha obtingut un gran nombre de premis destacats. Està formada per actors i actrius amb anys d'experiència en el món del teatre i formats en escoles valencianes de gran renom.